De europæiske Vandsnyltehvepse 
og deres Biologi. 
(The aquatic Hymenoptera of Europe and 
their biology). 
Af 
Kai L. Henriksen. 
Det efterfølgende Arbejde indholder en Udsigt over det 
Snyltehvepseliv, der er knyttet til Vand, især til Ferskvand, 
saavidt det i Øjeblikket kendes. Blandt Snyltehvepsene i og 
ved Vand forekommer Repræsentanter for alle Familier: 
Chalcidier (incl. Trichogramminer), Proctotruper (incl. My- 
marider), Cynipider, Braconider, Agriotypider og Ichneu- 
moner. 
Grundlaget for nærværende Arbejde er tredobbelt: dels 
mine egne Indsamlinger, Klækninger og lagttagelser, der 
alle er gjort paa Ferskvandsbiologisk Laboratorium, hvis 
Leder Dr. Wesenberg-Lund jeg derfor skylder stor Tak, 
dels Oplysninger som nu afdøde Konservator Schlick har 
givet mig om sine Klækninger, og endelig Litteraturen. 
Ved ogsaa at medtage alle de Arter jeg kun kender fra 
denne sidste, er nærværende Fortegnelse svulmet op til 
et større Omfang end de nye, upublicerede Oplysninger, 
den indeholder, skulde berettige den til. Til Gengæld 
haaber jeg at have faaet samlet en brugbar Fortegnelse 
over alt hvad der vides paa dette Omraade, selv om 
de nye lagttagelser derved drukner i Mængden; men selv 
paa de Omraader (f. Ex. angaaende Prestwichia), hvor de 
er fyldigst, er de dog kun fragmentariske. 
